เรื่องร้องเรียน: ขอร้องเรียน สน เขตในพื้นที่ ละเว้นการปฏิบัติหน้าที่ปล่อยให้รถสามล้อมาจอดขวางทางที่บริเวณด้านหน้าบิ๊กซีราชดำริ ที่บริเวณดังกล่าวนี้มีการทำผิดแบบนี้มานานมากแล้ว มีประชาชนจำนวนมากแจ้งไปหลายต่อหลายครั้ง แต่ก็ไม่มีเจ้าหน้าที่หรือหน่วยงานที่เกี่ยวข้องเข้ามาจัดการแบบจริงจัง เพราะฉะนั้น จะขอแจ้งว่าหน่วยงานที่เกี่ยวข้องปล่อยปะละเลย จงใจให้เกิดการกระทำความผิดนี้ขึ้นซ้ำแล้วซ้ำเล่า ประชาชนขอให้ทางเพื่อนชัชชาติดำเนินการจัดการให้เรียบร้อยและหวังว่าจะแก้ไขปัญหาให้ได้แบบถาวรโดยเร็ว
การดำเนินการของเจ้าหน้าที่: สน.ลุมพินี ขอขอบคุณสำหรับข้อมูล ในการนี้ได้สั่งการให้เจ้าหน้าที่ตำรวจจราจรเข้าดำเนินการตรวจสอบและเข้มงวดกวดขันวินัยจราจรในบริเวณดังกล่าวต่อไป ทั้งนี้ท่านสามารถแจ้งข้อมูลโดยตรงเข้ามาที่เบอร์ 191 เพื่อจะได้จัดเจ้าหน้าที่เข้าดำเนินในส่วนที่เกี่ยวข้องได้อย่างทันท่วงที และงานจราจร จะเพิ่มความถี่ในการกวดขันบริเวณดังกล่าวต่อไป
ความเห็นของผู้แจ้ง: ถามก่อนว่าได้กี่ชั่วโมงครับ พอไม่มีคนแจ้ง ไม่มีคนมาตรวจ ก็มาจอดอีก มีวิธีที่จะทำให้มันถาวรไหมครับ รบกวนช่วยจัดการคนพวกนี้ที แลล้วก็รบกวนช่วยมาตรวจดูทุกวันด้วยครับ ถ้าจะให้ดีจัดมานั่งประจำไปเลย เพราะที่ตรงนี้มีปัญหาเรื่องนี้มานานมากแล้ว เป็นแบบนี้ทุกครั้ง ถ้าไม่ทำแบบจริงจังก็กลับมาเป็นอีก
พื้นที่: แขวงลุมพินี เขตปทุมวัน กรุงเทพมหานคร